62021TO0442_INF
A Törvényszék (tizedik tanács) 2022. február 24‑i végzése –Thomas és Julien kontra Tanács
(T‑442/21. sz. ügy)
„Megsemmisítés iránti kereset – A szabadságon, a biztonságon és a jog érvényesülésén alapuló térség – Az egyrészről az Unió és az Euratom, másrészről az Egyesült Királyság közötti kereskedelmi és együttműködési megállapodás – A kereskedelmi és együttműködési megállapodás megkötéséről szóló tanácsi határozat – A személyében való érintettség hiánya – Nem rendeleti jellegű jogi aktus – Elfogadhatatlanság”
1.
Európai Unió – Az intézmények jogi aktusai jogszerűségének bírósági felülvizsgálata – Nemzetközi megállapodások – Keresettel megtámadható aktusok – Az Unió nemzetközi megállapodás megkötéséről szóló jogi aktusa – Az ilyen megállapodás megkötéséről szóló határozat érvényességének felülvizsgálata – Magának a megállapodás tartalmának a figyelembevétele
(lásd: 18., 19. pont)
2.
Megsemmisítés iránti kereset – Természetes vagy jogi személyek – Őket közvetlenül és személyükben érintő jogi aktusok – Az általános jellegű határozat általi személyes érintettség lehetősége – Feltételek – Az Egyesült Királyság és az Unió közötti kereskedelmi és együttműködési megállapodás megkötésének jóváhagyásáról szóló tanácsi határozat – Az Unióban családi és vagyoni érdekeltséggel rendelkező egyesült királysági állampolgárok által indított kereset – A személyében való érintettség hiánya – Elfogadhatatlanság
(EUMSZ 263. cikk, negyedik bekezdés; 2021/689 európai parlamenti és tanácsi rendelet)
(lásd: 29–32., 35–37. pont)
3.
Megsemmisítés iránti kereset – Természetes vagy jogi személyek – Az EUMSZ 263. cikk negyedik bekezdése értelmében vett rendeleti jellegű jogi aktus fogalma – Az Egyesült Királyság és az Unió közötti kereskedelmi és együttműködési megállapodás megkötésének jóváhagyásáról szóló tanácsi határozat – Kizártság
(EUMSZ 263. cikk, negyedik bekezdés; 2021/689 európai parlamenti és tanácsi rendelet)
(lásd: 40. és 44–46. pont)
4.
Intézmények jogi aktusai – Jogi jelleg – Jogalkotási aktus – Fogalom – Az Egyesült Királyság és az Unió közötti kereskedelmi és együttműködési megállapodás megkötésének jóváhagyásáról szóló tanácsi határozat – Kizártság
(EUMSZ 217. és EUMSZ 218. cikk, (6) és (8) bekezdés; 2021/689 tanácsi határozat)
(lásd: 43. pont)
Rendelkező rész
1)
A Törvényszék a keresetet mint elfogadhatatlant elutasítja.
2)
Az Európai Bizottság beavatkozási kérelméről már nem szükséges határozni.
3)
A Törvényszék Rhiannon Thomast és Michaël Julient kötelezi saját költségeiken felül az Európai Unió Tanácsa részéről felmerült költségek viselésére, a beavatkozási kérelemmel kapcsolatban felmerült költségek kivételével.
4)
R. Thomas, M. Julien, a Tanács és a Bizottság maguk viselik a beavatkozási kérelemmel összefüggésben felmerült költségeiket.